GiliGold/VAD_KnessetCorpus huggingface dataset:
<אבשלום דולב: קודם כל גם אמרתי את זה בוועדה, אני חוזר על זה גם פה, בסך הכול התהליך הזה של טיפול ובקרה סביב צער בעלי חיים, אנחנו, כל המשחטות התעשייתיות, היינו שותפים מלאים בו.
<אבשלום דולב: אנחנו ביחד עם המדינה כתבנו את התקנות, הפורום של המשחטות ישב עליהן ובגדול הכנסנו את הדברים שהכי נכונים, גם מבחינת התעשייה, ואני חושב שבסך הכול הכוונות הן מאוד טובות.
<אבשלום דולב: בדיוק בשבוע שעבר או לפני שבועיים התחילו הקורסים, יש לי פה במקרה את הפרוספקט של קורסי ההכשרה למשגיחים להובלת עופות.
<אבשלום דולב: למעשה הקורסים האלה, לא יודע כמה ישתתפו, אבל אני מניח מאות אם לא אלפי, אז זו בעצם אוכלוסייה ענקית שצריך להטמיע בה תרבות חדשה.
<אבשלום דולב: גם המשחטות, כל המשחטות התעשייתיות, לא רק תומכות בזה אלא גם מעודדות את המערכת ואני חושב שבסופו של תהליך אנחנו נראה במאי-יוני מערכת ערוכה לניהול כמו שהחוק אומר.
<אבשלום דולב: אני חושב שאז גם הפיקוח פחות יצטרך לפקח, ואני לא אומר אחרת, אבל יהיו פחות שאלות של כמה הגישו נגדם תיקים פליליים, כי אני מעריך שלא יהיו, כי לאנשים בסך הכול אכפת.
<אבשלום דולב: אתה ראית את מה שנקרא הרולס רויס, כך אני קורא למפעל הזה, אבל יש מפעלים דומים ביכולות שלהם והיפה במפעלים, שהם כולם פזורים בפריפריה של ישראל, אם זה בבית שאן, בקרית שמונה, באזור עכו ואם זה באזור נתיבות והם מרכזים גם תעסוקתיים מאוד משמעותיים בכל האזור וצריך להשגיח ולדאוג שהם יהיו קיימים.
<אבשלום דולב: בסך הכול אני מאוד מודה לך שבאת ונקווה לשיתוף פעולה בהמשך.
<אבשלום דולב: יהיו בטח עוד דברים.
עמרם מצנע: יהיו, בטוח יהיו.
עמרם מצנע: יש מי שידאג לזה שיהיו לנו.
עמרם מצנע: אז תודה רבה ולהתראות.
עמרם מצנע: זה הדיון הראשון בכנס הכנסת במושב הקיץ.
עמרם מצנע: אנחנו רוצים לאשר את תשלומי ההורים שקשורים בהשאלת ספרים על פי חוק הספרים החדש.
עמרם מצנע: אני מבקש ממשרד החינוך לומר היכן אתם עומדים כרגע בהחלת החוק הזה לקראת שנת הלימודים הבאה וכמובן גם את הבקשה שלכם לאישור התשלום.
<חיים הלפרין: אנחנו נציג מצגת.
<חיים הלפרין: זה לשון החוק כפי שתוקן במושב הקודם של הכנסת וזה המצב בו אנחנו נמצאים עכשיו.
<חיים הלפרין: הצגת סרטון.
עמרם מצנע: מקורי.
<חיים הלפרין: אני רוצה לציין שהמשתתפים הם הורים לילדים ועשו זאת בהתנדבות כי הם חשבו שהתכלית טובה.
<חיים הלפרין: ואני רוצה לציין את זה בהקשר של השקעות בחינוך ממקורות נוספים.
<חיים הלפרין: המצב בו אנחנו נמצאים הוא שהחוק תוקן במושב הקודם ובעצם כל מה שאפשר לעשות זה להקל כאשר הוסרו כל המחסומים שעומדים בפני בית הספר לבצע את התכנית.
<חיים הלפרין: מצד אחד על המנהל חלה חובה לקיים את החוק ומצד שני הורה שלא מעוניין, עד ארבעים אחוזים מההורים, יכול לא להשתתף כאשר כמובן הייתכנות הכלכלית מתחילה משישים אחוזים.
<חיים הלפרין: מבחינת בתי הספר.
<חיים הלפרין: כבר במרץ יצא חוזר מנכ"ל וכל בתי הספר מיועדים לו, לפיו המשמעות היא שיש גם בתוך החוזר לוח מאוד ברור של איך הדבר הזה מתנהל.
<חיים הלפרין: אני לא אקרא את השלבים אבל אתם יכולים לראות אותם.
<חיים הלפרין: בעצם תאריך היעד אליו בית הספר מתכנס הוא מה-15 במאי עד ה-15 ביוני כאשר בעצם עד אז הוא מסיים את גיבוש רשימת הספרים שהוא רוצה לשנה הבאה ומתכוונן מצד אחד לרשימה אותה הוא רוצה ואיך הוא מממש אותה ומצד שני הוא פונה לרשות המקומית שתיתן לו את המענה כי התהליך הוא תהליך של המשרד מול הרשות המקומית.
<חיים הלפרין: כלומר, אנחנו בעזרת השם ב-15 במאי נעלה קול קורא לרשויות המקומיות, קול קורא שעבד כבר בשנה שעברה ויעבוד גם השנה באופן בו יש חודש בו הרשויות תוכלנה להיכנס.
<חיים הלפרין: אחרי שגמרו את התהליך בתוך בתי הספר, בתי הספר מדווחים לרשויות מי מעוניין להיכנס.
<חיים הלפרין: הרשות מדווחת בשלב הראשון על בתי הספר שאמורים להיכנס והסכום שמגיע להם על פי החוק.
<חיים הלפרין: בשלב הראשון המשרד מתקצב שישים אחוזים מהתכנון של בית הספר כדי שיאפשר לו אורך נשימה מצד אחד וגם ודאות שהוא לא תלוי באוויר.
<חיים הלפרין: בשלב השני, אם יהיה צורך, בתי הספר יכולים להגיש בקשות לחריגים שנובעים מצמיחה של מספר גדול של תלמידים או משינוי בתכנית לימודים או מאיזה ספר ייחודי שהם צריכים.
<חיים הלפרין: הדבר הזה יידון בוועדה מיוחדת וגם לזה ניתן מענה כאשר ההנחה היא שבסופו של דבר כל בתי הספר שצריכים, מקבלים מענה במסגרת התקציב שעומד לרשות הפרויקט הזה.
<חיים הלפרין: התקצוב, כפי שהוועדה יודעת, גם הוא מוגדר.
<חיים הלפרין: יש נוסחה שעובדת על פי מדדי הטיפוח הבית ספרי ועל פיה כפול ספר התלמידים, כל בית ספר זכאי לקבל את הזכאות שמגיעה לו.
<חיים הלפרין: אחרי חמש שנים בית ספר זכאי לתקציב התחדשות שהוא בערך שליש מהזכאות שמגיעה לו.
<חיים הלפרין: אמרתי כבר שאם יש תוספת של צמיחה, הוא זכאי לתוספת נוספת, ואם יש שינויים כאלה ואחרים, הוא יכול ליהנות ממענה באמצעות ועדת החריגים.
<חיים הלפרין: דבר נוסף הוא שהמשרד נותן סיוע לוגיסטי לבתי הספר כדי שיוכלו לממש את זה באמצעות הפעלת אנשים כאלה ואחרים.
<חיים הלפרין: בשנה הראשונה אלה 28 שקלים לילד והסכום פוחת עם השנים כי כולנו יודעים שאחרי כשלוש שנים הפרויקט כבר רווחי ואין צורך בתקצוב נוסף, ואחרי חמש שנים בית הספר חוזר בחזרה למאגר, אם הוא מעוניין ויש תקציב, והוא יכול לקבל תקציב נוסף.
<חיים הלפרין: מבחינתנו אנחנו ערוכים עד 600 בתי ספר שיכולים להיכנס השנה, שזה מספר די גדול.
<חיים הלפרין: הוועדה הודיעה לנו שהיא רוצה שנסיים את המהלך בשלוש שנים.
<חיים הלפרין: אנחנו מעריכים שנתמיד בקצב הזה במקביל לתהליך הדיגיטציה שעליו אני רוצה לומר מילה.
<חיים הלפרין: בית ספר שנכנס לפרויקט הדיגיטציה באופן מלא, מבחינתנו הוא מקיים את תכנית ההשאלה כיוון שהספרים האלה מופיעים ברשימת ספרי הלימוד של המשרד.
<חיים הלפרין: לכן הוא יכול ליהנות מתקציב תכנית ההשאלה לטובת כניסת תהליך הדיגיטציה.
<חיים הלפרין: כל 110 בתי הספר שנכנסו - - -
עמרם מצנע: גם בית ספר שנכנס לדיגיטציה מלאה, למרות שאני לא בטוח שיש דבר כזה.
<חיים הלפרין: יש.
עמרם מצנע: בלי ספרים בכלל?
<חיים הלפרין: יש מעט אבל זה אפשרי.
<חיים הלפרין: זה חלק מניסוי שהמשרד עושה.
עמרם מצנע: גם במקרה הזה הוא מקבל את התמיכה?
עמרם מצנע: תמיכה פר תלמיד וגם במקרה הזה ההורים ישלמו את אותם 280 שקלים.
שמעון אוחיון: גם אם יש דיגיטציה ברמה גבוהה כזאת, מה נשאר עוד בהשאלה?
עמרם מצנע: הדיגיטציה עולה כסף.
<חיים הלפרין: גם אם תיאורטית לא נשאר בהשאלה כלום, הוא צריך לממן את העלויות של הרישיונות.
<חיים הלפרין: הוא יוכל לבצע את זה באמצעות הסכום הזה.
<חיים הלפרין: אנחנו מודים לוועדה שבישיבה הראשונה היא מתכנסת לאשר את תשלומי ההורים לשנה הבאה.
<חיים הלפרין: זה בעצם המחסום האחרון שמונע ממנהלים להתחיל את התהליך או לממש אותו בצורה המיטבית.
<חיים הלפרין: ברגע שנאשר את זה היום, זאת בשורה מאוד טובה למנהלים שיוכלו להוביל את המהלך הזה באופן ראוי.
עמרם מצנע: כולם מסכימים?
<לירון וייס: מה קורה אם המנהל לא פונה בזמן להורים?
<לירון וייס: אני למשל לא קיבלתי מכתב כלשהו מבית הספר.
<לירון וייס: זה עוד ארבעה ימים, נכון?
<חיים הלפרין: אפשר למשוך את זה יותר אבל, כן, זה הזמן.
<לירון וייס: לא יידעו אותי.
עמרם מצנע: אולי את לא ב-600 בתי הספר.
<לירון וייס: בית ספר ממלכתי רגיל.
<חיים הלפרין: הייתה צריכה להיות פנייה אליך.
<חיים הלפרין: אחר כך תאמרי לי איזה בית ספר ואנחנו נבדוק.
שמעון אוחיון: איך נקבעה רשימת ה-600?
<חיים הלפרין: רשימת ה-600 היא נגזרת של מי שיפנה.
<חיים הלפרין: היא לא נקבעה.
<חיים הלפרין: הרשימה תיקבע, ואנחנו מחויבים לדווח לוועדה, ברגע שייכנסו בתי הספר, אז נדווח לוועדה מי הם בתי הספר שנכנסים לתכנית בשנה הבאה.
<יהודית גידלי: מה תעשו אם יהיו יותר מ-600 בתי ספר?
<חיים הלפרין: כבר בחוק קבענו מודל תעדוף שאומר שתמיד החלשים יקבלו לפני החזקים ולחזקים נגיד שהם מוזמנים לחזור בשנה הבאה.
עמרם מצנע: למרות שלפחות האוצר הודיע בפעם הקודמת שאין בעיה של תקציב, זאת אומרת, גם אם יש יותר מ-600.
עמרם מצנע: השאלה היא אחרת.
עמרם מצנע: שוב, משאירים את זה בעצם למנהל בית הספר להודיע שהוא רוצה או לא רוצה.
עמרם מצנע: עלול להיווצר מצב בו רק בשנה השלישית כולם יחויבו.
<חיים הלפרין: ההנחיות בחוזר מנכ"ל היו לכלל המנהלים לפנות לכלל ההורים.
<חיים הלפרין: גם אנחנו במקביל פנינו לארגוני ההורים.
עמרם מצנע: למה צריך לפנות להורים?
<חיים הלפרין: אנחנו פנינו למנהלים באמצעות חוזר מנכ"ל, באמצעות המחוזות.
עמרם מצנע: למנהלים.
עמרם מצנע: למה המנהלים צריכים לפנות להורים?
עמרם מצנע: המנהל צריך להודיע להורים שאנחנו נכנסים בשנה הבאה.
עמרם מצנע: להודיע ולא לשאול.
<חיים הלפרין: זאת הפנייה.
עמרם מצנע: להודיע להורים שבשנה הבאה אנחנו נכנסים לתכנית ומי שיש לו הסתייגות, שיאמר אותה.
<מירב ישראלי: גם בתי ספר שלא נכנסים לתכנית, חל עליהם החוק הישן כי החוק חל בהדרגה בשלוש שנים.
<מירב ישראלי: לכן על ה-600 האלה יחול החוק החדש, שזאת הודעה.
<מירב ישראלי: על האחרים בעצם חל החוק הישן.
<מירב ישראלי: הרי אין ואקום והחוק הישן אומר שצריך לערוך הצבעה, אם אני זוכרת נכון.
<חיים הלפרין: לא התייחסנו לזה כך.
עמרם מצנע: לא, לא הצבעה.
<מירב ישראלי: אבל יש חוק שחל.
<חיים הלפרין: ה-600 הוא הנגזרת הסופית.
<מירב ישראלי: אני אומרת שהחלה בהדרגה אומרת שהחוק החדש נכנס בהדרגה לתוקף.
<חיים הלפרין: החלה בהדרגה, פירושה שיש מגבלה תקציבית ואם המשרד לא יכול להכניס עכשיו 1,800 בתי ספר, הוא יכניס אותם בהדרגה.
<מירב ישראלי: עדיין השאלה מה קורה עם בתי הספר שלא נכנסים לזה.
עמרם מצנע: אז הם לא נכנסים.
<מירב ישראלי: השאלה מה חל עליהם.
עמרם מצנע: אני לא חושב שאת צודקת.
<החיים הלפרין: מילה לא נכנס, מבחינתי פירושו ש-41 אחוזים מההורים אמרו שהם לא רוצים.
<יהודית גידלי: ואז מה קורה אתם?
<מירב ישראלי: לא זאת השאלה.
עמרם מצנע: מירב, את סתם מסבכת את העניינים.
<מירב ישראלי: אני מפנה אתכם.
עמרם מצנע: את מסבכת את העניינים כי החוק הישן בטל ויש חוק חדש.
עמרם מצנע: החלת החוק החדש, החלת המשמעות של החוק החדש היא בשלוש שנים.
עמרם מצנע: אין עכשיו שני מסלולים ואין צורך בהם.
<מירב ישראלי: לפי החוק אם אנחנו כותבים שהוראות חוק זה יוחלו בהדרגה משנת הלימודים על בתי ספר לפי קביעה, זה אומר וכך לפחות אני מבינה את זה.
<מירב ישראלי: אני מפנה את השאלה המשפטית הזאת ללשכה המשפטית של משרד החינוך שתיתן פרשנות לעניין הזה.
עמרם מצנע: אבל זה לא עניין של פרשנות.
עמרם מצנע: אין שום ערך להפעיל את המסלול השני שאומר לבתי ספר שישאלו את ההורים ורק אם ארבעים אחוזים ירצו, תיכנסו.
<מירב ישראלי: למה?
עמרם מצנע: איזה ערך יש לזה?
<חיים הלפרין: כי אז חבר הכנסת מצנע צודק כי בזה אנחנו מבלבלים את המנהלים.
עמרם מצנע: ממילא אפשר להכניס רק 600 בתי ספר.
<חיים הלפרין: חוזר מנכ"ל לא אפשר שני מסלולים.
<חיים הלפרין: חוזר מנכ"ל אמר שכל המנהלים מחויבים וגם הגדרנו טופס שהוא לטובת המנהל שידע לשלוח אותו בלי לנסח אותו מחדש ובו כתוב שהוא נכנס.
<חיים הלפרין: מי שלא מעוניין, יציין שהוא לא מעוניין ואני גם אשמח לשמוע מה הסיבה.
<חיים הלפרין: לא אפשרנו את המהלך הזה.
<מירב ישראלי: אני מפנה את השאלה הזאת למשרד החינוך שייתן את הפרשנות.
עמרם מצנע: זאת התשובה של משרד החינוך.
<מירב ישראלי: לדעתי החוק יצא איזה סוג של ואקום.
עמרם מצנע: הוא לא יצר ואקום.
עמרם מצנע: גם אין שום הגיון לקיים את שני התהליכים האלה במקביל כי אתה יכול בעצם להכיל כמעט את כל בתי הספר.
<מירב ישראלי: לכן אני אומרת שיכול להיות שאם יש איזושהי יכולת לבתי ספר מסוימים שלא נכנסים בכל זאת, אם ההורים מעוניינים ללכת למסלול הזה, למה למנוע מהם?
עמרם מצנע: אבל אם ההורים מעוניינים, יש להם את ההזדמנות.
עמרם מצנע: הבעיה היא רק אם ההורים לא מעוניינים.
עמרם מצנע: במסלול השני צריכים לפחות ארבעים אחוזים או שישים אחוזים להיות מעוניינים כדי להיכנס.
עמרם מצנע: כלומר, אין בזה שום ערך ושום הגיון.
עמרם מצנע: אני חוזר לשאלה המקורית שלי.
עמרם מצנע: בעצם מנהל בית הספר לא צריך לשאול את ההורים ולחכות לתשובתם אלא הוא צריך להודיע להורים.
עמרם מצנע: הוא צריך להודיע להורים שבית הספר נכנס בשנה הבאה לתכנית ואם יש מישהו שמתנגד, יודיע.
עמרם מצנע: הוא יבקש שיודיעו לו בכתב על ההתנגדות.
<חיים הלפרין: בדיוק כך.
עמרם מצנע: אז אתם לא צריכים לחכות לתשובה.
<חיים הלפרין: אנחנו לא מחכים.
<חיים הלפרין: האינדיקציה המלאה תהיה עת נקבל את הקול קורא מהרשויות המקומיות ונדע מה יש שם.
<חיים הלפרין: אנחנו כרגע בתוך התהליך.
<מירב ישראלי: בעבר כל בית ספר היה יכול וכאן הם בעצם מגבילים את המספר ל-600.
<חיים הלפרין: מבחינה תקציבית.
יעקב פרי: זה רק להשתתפות התקציבית.
יעקב פרי: זה אומר שבית ספר יכול להשתתף.
יעקב פרי: 600, זאת המגבלה התקציבית.
עמרם מצנע: להערכתי גם אם יהיו יותר מ-600 בתי ספר, אין בעיה להכניס.
עמרם מצנע: משרד האוצר אמר כל הזמן שאין בעיה של תקציב.
<מירב ישראלי: לדעתי זה העניין.
יעקב פרי: אפשר היה ליישם את זה גם השנה.
<מירב ישראלי: אם זאת התשובה, לא תהיה בעיה.
יעקב פרי: בזמן החקיקה, הקושי שמירב מצביעה עליו כעת לא היה קיים מפני שאף אחד לא אמר את המספר 600.
<מירב ישראלי: אם אתם אומרים את המספר 600, יש לנו בעיה.
עמרם מצנע: מה קרה לך?
עמרם מצנע: אין הגיון במסלול השני.
<מירב ישראלי: לפי החוק הישן, כל בית ספר בו שישים אחוזים מההורים היו מעוניינים, יכול היה להיכנס לתכנית.
עמרם מצנע: מי יוזם את הפנייה לשישים אחוזים אלה?
<מירב ישראלי: המנהל.
עמרם מצנע: אם הוא רוצה.
<מירב ישראלי: אז הוא היה חייב לעשות הצבעה.
<מירב ישראלי: הוא היה חייב לעשות הצבעה בין ההורים.
<מירב ישראלי: זה היה החוק הישן.
<מירב ישראלי: אם אתם אומרים שלא תהיה בעיה, שבית ספר שמעוניין להיכנס לתכנית ייכנס לתכנית, אנחנו לא נכנסים לשאלה של הפרשנות.
<חגית מאיר: גם בעבר הייתה מגבלה על המספר שמשרד החינוך יכול היה לקבל.
<מירב ישראלי: אבל ביטלנו את סעיף 5(א) שנתן את המנגנון.
<מירב ישראלי: יש כאן עניין משפטי.
<מירב ישראלי: אני מציעה שאם תהיה בעיה של יותר מדי בתי ספר, תפתרו אותה.
<חיים הלפרין: אם תהיה בעיה של יותר מ-600 בתי ספר, אני מבטיח שנתמודד אתה.
עמרם מצנע: אני לא רואה כאן בעיה.
<מירב ישראלי: לא צריכה להיות בעיה.
עמרם מצנע: תקריאי את התקנה.
<מירב ישראלי: הבקשה היא לאשר תשלומי הורים לשנת הלימודים התשע"ה לגבי פרויקט השאלת ספרי לימוד באותו סכום שהיה בשנה שעברה, שזה מכיתה א' עד כיתה ט' – 280 שקלים חדשים ומכיתה י' עד י"ב, החטיבה העליונה – 320 שקלים חדשים.
<חיים הלפרין: עד 320 שקלים.
<חיים הלפרין: אני רוצה להדגיש, עד.
<מירב ישראלי: כן, עד.
<מירב ישראלי: אישור הוועדה הוא לפי סעיף 6(ד) לחוק חינוך חובה.
<מירב ישראלי: אני מבינה שאת שאר תשלומי ההורים אתם תביאו בנפרד.
עמרם מצנע: שמעון, אתה רוצה להתייחס?
שמעון אוחיון: רק לברך על כך ולחכות לכך שנבטל גם את ה-280 וה-320 שקלים.
עמרם מצנע: פה אחד אנחנו מאשרים את התקנות ומברכים את משרד החינוך על כך שהוא באמת נערך כראוי לקראת שנת הלימודים הבאה.
עמרם מצנע: הלוואי שכל הישיבות שלנו יהיו כאלה.
דוד צור: בוקר טוב לכולם.
דוד צור: אנחנו מתכבדים לפתוח את המושב.
דוד צור: תראו איזו חשיבות אנחנו מייחסים לנושא הזה של אלימות במגרשים, נושא אתו אנחנו פותחים את ישיבות ועדת החינוך.
דוד צור: ביקש היושב ראש שנקיים דיון בנושא.
דוד צור: אני קודם כל מתנצל מראש על זמן ההתרעה הקצר שניתן לכולם אבל הוא ניתן לכולנו.
דוד צור: אני מאוד מכבד את העובדה שעשיתם את המאמץ והגעתם למרות הזמן הקצר שניתן לכם.
דוד צור: אני יודע שהיה קושי מסוים בהכנת הנתונים והבאתם, אם כי אלה נתונים שכבר דיברנו עליהם בעבר וביקשנו להכין אותם לדיונים קודמים.
דוד צור: אנחנו חושבים שהנושא הזה - גם כי אנחנו מאוד מתקרבים לסיום העונה כאשר בכדורגל בפועל היא הסתיימה.
עמרם מצנע: יש עוד.
דוד צור: אני מזכיר לכם, כבוגר כדוריד וכדורסל, שיש לנו עוד ענפי ספורט חוץ מכדורגל ואני מבקש לייחס להם חשיבות לא פחות מאשר לכדורגל.
<עדנה בקנשטיין: מה עם ג'ודו?
דוד צור: בג'ודו מרביצים בכל מקרה.
דוד צור: האלימות מובנית.
<עדנה בקנשטיין: עם הכשר.
דוד צור: ראינו תופעות לא פשוטות גם העונה למרות שאנחנו מנסים לטפל גם בנושאים האלה כמו חוק הספורט שהיה בוועדה, חוק שנוגע לוועדה בה אנחנו מטפלים בנושא האלימות וכמו הכנס היפה שארגנתם שזה בהחלט המקום להרחיב אותו ואולי בפעם הבאה אורי יתייחס גם לזה מבחינת מנהלי האירועים.
דוד צור: היה שם צימאון גדול יותר לבצע איזה סוג של פאנל וכן הלאה ואם אנחנו יכולים לתרום בעניין הזה, אנחנו בוודאי נשמח לכך.
דוד צור: נשמע קצת נתונים מהמשרד לביטחון פנים.
דוד צור: אני אומר לכם כמה נתונים שמאוד חשוב לנו להבין אותם.
דוד צור: בעקבות חוק הספורט הייתה ציפייה, ודיברנו על כך גם בדיונים הקודמים, שגם מבחינת הסד"כ המוקצה לאבטחה במגרשים ילך ויצטמצם ככל שבעצם נוכל להיטיב עם סדרי האבטחה במגרשים באופן כזה שאולי ייתר חלק גדול מהפעילות המשטרתית או הפעילות האבטחתית, ולא כך הדברים בהכרח מבחינת נתונים.
דוד צור: באמת יש ירידה מאוד משמעותית שהייתה אולי בשנה הראשונה אבל מאז פחות או יותר המספרים התייצבו אבל אם יש לכם מספרים אחרים שמראים שאני טועה, אני אשמח לשמוע על כך.
דוד צור: היינו רוצים לשמוע לגבי אכיפה, תיקים, כמות כתבי אישום, הרחקות ושאר פעולות אכיפה שנעשו על ידי המשטרה ומשרד המשפטים.
דוד צור: אני מבין שמשרד המשפטים לא נוכח כאן.
דוד צור: כמובן נקיים עוד דיון בסיום כלל המשחקים כך שתוכלו להגיע קצת יותר מוכנים.
דוד צור: לגבי המשטרה, אני מזכיר לכם שנקיים דיון לגבי הנושא של הקמת היחידה, שגם זאת עבודת מטה שנאמר לי על ידי ראש אג"ת שהיא די הושלמה.
דוד צור: הוא תוצג ונשמע את המשמעויות הכספיות והחוקיות.
דוד צור: אני אשמח אם יושב ראש ועדת החינוך יאמר כמה דברים עתה כי הוא לא יוכל להישאר אתנו למשך כל הדיון.
עמרם מצנע: אני מודה ליושב ראש ועדת המשנה, ועדה משותפת לוועדת החינוך ולוועדת הפנים.
עמרם מצנע: אני מבין שהנוכחות של חברי הכנסת היא בהתאם לנוכחותם גם בוועדות אחרות.
עמרם מצנע: זאת ועדה חשובה לנושא שבהחלט מטריד מאוד את הציבור הישראלי בכלל וכמובן את ציבור חובבי הספורט והספורטאים בפרט.
עמרם מצנע: יש בעיה שאני מניח שאתם דנים בה שקשורה בסופו של דבר ביכולת האכיפה.
עמרם מצנע: אני חושב שחוקים, תקנות וכללים, יש בהם צורך – בזה אנחנו תמיד טובים, בחקיקה – אבל הבעיה היא באכיפה, ביכולת באמת ליצור הרתעה כזאת שמי שחוצה את גבול המותר בין התנהגות של אוהדים ופעילויות כאלה ואחרות לבין אלימות, גזענות, הסתה וכל הדברים האחרים, צריך לדעת שבסיכוי גבוה מאוד הוא ייענש, יורחק מהמגרשים או בכל דרך אחרת.
עמרם מצנע: מדינות שהיו פעם אלימות מאוד במגרשי הספורט, די צמצמו את התופעה הזאת.
עמרם מצנע: נדמה לי שאנחנו, שאמנם חיים בחברה שיש בה עודף אלימות ועודף גזענות והסתה בתחומים השונים, צריכים לעשות גם בתחום הזה הרבה יותר.
עמרם מצנע: אני מאחל לכם שתביאו בפנינו בסופו של דבר הצעות קונקרטיות שמחברות את כל הגורמים שפעילים בנושא הזה כדי לעקור את התופעה הזאת מהשורש.
דוד צור: הערת ביניים לגבי הקמפיין הזה של הסלבריטאים שראיתי בחוץ שהוא יפה מאוד.
דוד צור: עצר אותי בדרך חבר הכנסת טיבי ואמר כמנהגו, בעקיצה, שהוא מניח שפנינו לכל הסלבריטאים הערבים ולא מצאנו אפילו אחד שיהיה מוכן להשתתף בקמפיין הזה.
דוד צור: לא ידעתי מה להשיב לו.
עמרם מצנע: יכולת לבקש ממנו את רשימת הסלבריטאים הערבים.
דוד צור: אני בטוח שיש.
דוד צור: אני מציע שאולי באמת אפשר לפנות לאחד או שניים שבטח יסכימו.
דוד צור: אני לא יודע מי מארגן את הקמפיין הזה וזאת לא הכנסת.
<יהודית גידלי: המשרד לביטחון פנים.
דוד צור: יושב כאן נציג של המשרד.
דוד צור: אני חושב שכדאי לקחת את זה לתשומת לבנו.
דוד צור: אם זאת הייתה הערת חבר הכנסת טיבי, זה כנראה צרם להם.
דוד צור: בכל זאת הם מהווים עשרים אחוזים מתושבי מדינת ישראל והם אחינו הערבים.
דוד צור: אני מבקש לפתוח.
דוד צור: אורי, אתה תרצה לתת סקירה לגבי פעולות בעונה?
דוד צור: אגב, הייתי רוצה שתתייחסו קצת לעניין שאמר יושב הראש עמרם מצנע לעניין האלימות המילולית.
דוד צור: ראינו למשל את האירוע של סופו שהוא היה מאוד בולט, אבל זה נכון גם לגבי ההכתרה אתמול של מכבי עם הצעקות ההפוכות על לוזון וכנ"ל לגבי מזרחי תתאבד, שואה וכדומה.
דוד צור: שם יחסית כאילו מכניסים את זה לקונטקסט של מה שבמגרשים מותר והצעקות האלה הן צעקות לכאורה במסגרת הלגיטימי – ואני אומר לכאורה – ולא מתבצעות מספיק פעולות אכיפה בעניין הזה, ולא רק חינוך.
דוד צור: תתייחסו אולי גם לזה.
<עדנה בקנשטיין: אני רוצה להתייחס לזה.
<עדנה בקנשטיין: הייתי נוכחת שם עת זה קרה.
<אורי שפר: כמו שאמרת, אנחנו עדיין לא מסכמים את השנה כי חלק מהפעילויות עדיין נמשכות, אבל החלק הארי של העונה, במיוחד בכדורגל, מאחורינו.
<אורי שפר: ראשית, אנחנו הפעלנו השנה בפעם הראשונה את מבחן התמיכה באמצעותו אנחנו מחלקים תמיכה לארגונים שמבקשים להדביר את האלימות, להילחם באלימות, לחנך את בני הנוער.
<אורי שפר: אני יכול להעיד על כך שהתהליך לא היה פשוט כל ועיקר.
עמרם מצנע: תן דוגמה לארגון כזה.
<אורי שפר: יש לנו למשל שתי קבוצות אוהדים של בני יהודה אם אני לא טועה.
<קריאה: אוסישקין והפועל סחנין.
<אורי שפר: הפועל קטמון.
<אורי שפר: הפועל אוסישקין והפועל קטמון שנמצאו ראויים לקבל תמיכה לפעולות שהם עושים כנגד אלימות, חינוך כל האוהדים, איך מתנהגים במגרש וכולי.
<אורי שפר: יש גם עמותות שעוסקות בטיפוח ערכים בספורט, בהתנהגות הולמת והטמעת פעילות ראויה וחינוכית בבני נוער וגם הן נמצאו ראויות לקבל תמיכה.
<אורי שפר: יחד עם זאת מצאנו גם שבמבחן הנוכחי יצטרכו לעשות עדכון מסוים או עדכונים מסוימים כי נמצאו בו במספר היבטים מצבים שלא מתאימים בדיוק לקבוצות או לעמותות המבקשות תמיכה ועל כן אנחנו יחד עם הלשכה המשפטית ניכנס כעת לפעילות איך להתאים את המבחן יותר טוב, בצורה יותר פשוטה, ללקוחות.
<אורי שפר: צריך לזכור שזאת פריצת דרך.
<אורי שפר: העמדנו לנושא הזה כ-700 אלף שקלים ובהיבט הזה אני חושב שהיינו אנשי בשורה.
<אורי שפר: אגב, גם שינינו תוך כדי תנועה את המבחן ואפשרנו להגיש את הבקשות לתמיכה בשלב מאוד מאוחר כי בהתחלה נקבע שהתמיכה תהיה יחסית נמוכה – אם אינני טועה, כארבעים אחוזים – ובעקבות התערבות של השרה לבנת וגם של השופטת יושבת ראש המועצה, השופטת בדימוס עדנה בקנשטיין, עשינו מעשה ובאישור משרד המשפטים אנחנו תומכים היום אם אני לא טועה בשבעים אחוזים.
<קריאה: 75 אחוזים.
<אורי שפר: ב-75 אחוזים מגובה הפרויקט בו מבקשים את התמיכה.
עמרם מצנע: זה קשור לסעיף שהכנסנו בחוק מועצת ההימורים?
<אורי שפר: כן.
<אורי שפר: המועצה תוכל גם היא לתת תמיכה לנושא מניעת אלימות.
עמרם מצנע: אבל עדיין עוד לא הקציתם שם כסף.
<אורי שפר: המועצה כבר הקצתה כסף בדרכה.
עמרם מצנע: שם יש אפשרות לכסף משמעותי.
<אורי שפר: המועצה הקצתה למשל לעמותה בשם מדינת הכדורגל שמפעילה ליגות חובבניות בכל רחבי הארץ.
<אורי שפר: הפרויקט שלה אושר על ידי המועצה למניעת אלימות וה-טוטו תמך בה.
דוד צור: באופן חריג אפשר לומר שהבעיה כאן היא לא כסף.
דוד צור: זאת אומרת, אנחנו הבנו גם מהדיונים שלנו, גם מהמועצה להסדר הימורים ב-טוטו וגם מהמשרד זה שבסך הכול מוכנים להקצות לא מעט משאבים לתחום הזה של מניעת אלימות.
דוד צור: הבעיה היא שצריך לעמוד בקריטריונים ובפרוצדורה.
דוד צור: יש כאן מצב שבאמת הפרה רוצה יותר להיניק מאשר יש מספיק גופים מתאימים.
<אורי שפר: זה פן אחד של העבודה שלנו במהלך השנה הזאת.
עמרם מצנע: דרך אגב, זה כסף ממועצת ההימורים שלא חייב ללכת לתמיכות בארגונים אלא הוא יכול להיות כסף לפרויקט שאתם תיזמו אותו בנושא גזענות, הסתה וכולי.
<אורי שפר: כך בדיוק זה עובד.
עמרם מצנע: כי אז זה יותר פשוט.
<אורי שפר: אנחנו מאשרים פרויקטים במסגרת המועצה למניעת אלימות ואז ה-טוטו יודע שהפרויקטים האלה אושרו והם באים ל-טוטו ויכולים לקבל סיוע ממנו.
<אורי שפר: כך זה עובד.
<אורי שפר: כמה קבוצות אושרו על ידי ה-טוטו?
<ניצן בן נתן: שלושה גופים.
<אורי שפר: שלושה גופים קיבלו השנה תמיכה, ב-2013.
עמרם מצנע: היועצים המשפטיים משגעים בעניין של קריטריונים ותהליכים.
דוד צור: אמות מידה.
עמרם מצנע: אני מדבר על פרויקטים שאתם כמשרד תפעילו באמצעות הכסף.
<אורי שפר: בהחלט.
<אורי שפר: אם כן, זה היבט אחד של כל הנושא שבהחלט יש אתו התקדמות גדולה מאוד ומשמעותית.
<אורי שפר: השטח יודע היום שיש משאבים כספיים לעודד תכניות למניעת אלימות.
<אורי שפר: במקביל באמצעות המועצה אנחנו יושבים גם בתחומים שונים ועל זה בוודאי יושבת ראש המועצה תיתן סקירה על מה נעשה במסגרת המועצה.
<אורי שפר: עם המשטרה, המשרד לביטחון פנים ומשרד הכלכלה, אנחנו קיימנו כנס גדול מאוד - יושב כאן נציג משרד הכלכלה – בנושא של מנהלי אירועים.
<אורי שפר: יושבת ראש המועצה פתחה את הכנס הזה.
<אורי שפר: ראש אגף אבטחה במשטרה נכח לכל אורך הכנס הזה.
<אורי שפר: כאמור, היה לנו כנס מאוד גדול שאנחנו יזמנו אותו יחד עם המשטרה ויחד עם משרד הכלכלה בנושא פעילותם ואחריותם של מנהלי האירועים.
<עדנה בקנשטיין: צורי היה בו.
<אורי שפר: נכון.
<אורי שפר: אני השתתפתי בחלק השני של היום הזה ואני יכול לומר שיש פערים מסוימים בין מה שמנהלי האירועים חושבים שרצוי שיהיו להם סמכויות לבין מה שהחוק מאפשר להם.
<אורי שפר: אנחנו גם הסברנו שאנחנו הולכים לתיקון החוק למניעת אלימות בספורט.
<אורי שפר: למעשה כמעט כל המקשה של התיקונים שאנחנו מבקשים להביא לוועדה מוכן, גם על דעת משרד הכלכלה וגם על דעת המשרד לביטחון פנים.
<אורי שפר: אנחנו צריכים לעבור עוד ישיבה עם משרד הכלכלה כדי לראות שאנחנו רואים עין בעין את כל השינויים שגם הם הציעו והם לא מעטים, כמו למשל שיהיו שתי דרגות של מנהל אירוע.
<אורי שפר: קשה לקחת מנהל אירוע שבא פעם ראשונה לאצטדיון ולומר לו שהוא יהיה אחראי על בלומפילד עם 16 או 17 אלף אנשים.
<אורי שפר: זה לא הגיוני.
<אורי שפר: אנחנו רוצים לעשות שתי דרגות - עד 3,000 אנשים ומעל ל-3,000 אנשים.
<אורי שפר: הכנס היה מאוד חשוב.
<אורי שפר: הייתה נוכחות מלאה של כל מנהלי האירועים ובהיבט הזה אני חושב שבהחלט קבענו לעצמנו בתכנית העבודה את הפעולה הזאת ואנחנו השלמנו אותה.
<אורי שפר: אנחנו למדנו גם שעדיין יש שאלה לגבי מהות עבודת הסדרנים ומעמדם.
<אורי שפר: אני כבר יכול לומר שאנחנו נערכים להנגיש הצעה לתיקון החוק ונעשה גם הפרדה בין הסדרנים.
<אורי שפר: סדרן שעומד בכניסה ותולש כרטיסים לא צריך להיות אותו סדרן שנמצא ביציע, דואג לשקט ויכול להושיב אנשים.
<אורי שפר: אלה תפקידים אחרים ואלו משימות שונות.
<אורי שפר: גם בזה אנחנו מנסים לעשות את העבודה יותר ראויה ויותר מתאימה.
<אורי שפר: אנחנו נערכים לפתוח קורס חדש של מנהלי אירועים כדי לתת תשובה למה שהשטח דורש.
<אורי שפר: אני מאוד מקווה שהתכנית הפעם תהיה יותר מקיפה ויותר עמוקה ומעמיקה.
<אורי שפר: אנחנו דיברנו על זה עם המשרד לביטחון פנים, עם המשטרה ועם משרד הכלכלה ואנחנו חושבים שההכשרה צריכה לפשוט צורה וללבוש צורה, צריך ללמוד מתוך מה שעשינו, לתקן את מה שנחוץ לתקן, להגדיל גם את היקף השעות ולהוציא מנהלי אירועים ברמה אחת יותר גבוהה.
<אורי שפר: אם אני מסתכל על התמונה הכללית, אנחנו רואים שהמשטרה ומשרד המשפטים – ומיד נקבל את הדוח – עובדים אתנו בשיתוף פעולה.
<אורי שפר: אנחנו מאוד לחצנו השנה שיוגשו יותר כתבי אישום בהליך יותר מקוצר, שהפעולה הזאת תהיה כמעט מידית לאחר המשחק.
<אורי שפר: אנחנו עדיין מדברים על מצלמות שיתקינו באצטדיונים כך שיוכלו לזהות תווי פנים.
<אורי שפר: היום אין מצלמות כאלה שמאושרות על ידי המשטרה.
<אורי שפר: אני חושב שמצאנו לזה איזשהו פתרון בשבועות האחרונים ואנחנו ניגשים למימון הדבר הזה באמצעות ה-טוטו.
<אורי שפר: אני חושב שגם על הבעיה הזאת אנחנו יכולים לבשר שאנחנו רואים את האור בקצה המנהרה ואנחנו מאוד מתקדמים עם זה אחרי שנתיים שעמדנו במקום.
<אורי שפר: הזיהוי של עבריינים, של פורעים, של אנשים שמתנהגים בצורה שאינה הולמת באצטדיונים ובאולמות, הזיהוי שלהם יהיה קביל גם בבתי המשפט ויעזור לנו לטפל בתופעה השלילית הזאת.
<אורי שפר: אני רוצה לומר משפט אחד לגבי כלל תופעת האלימות ובזה לסיים את דבריי.
<אורי שפר: הייתי אומר שלמעט כמה אירועים בליגות העל, כמו האירוע של סופו – ודרך אגב, אם היו שואלים לדעתי, אני לא הייתי מאשר את הדר יוסף כמתקן שיכול לארח אירוע של ליגת על וזה פשוט לא נתפס – אבל כאשר שמים את הדבר הזה בצד, אנחנו יכולים לומר שהבעיה, שאנחנו זיהינו אותה גם בעבר אבל מזהים אותה בעונה הזאת ביתר שאת, היא רמת אלימות גבוהה במיוחד בליגות התחתונות.
<אורי שפר: שם אנחנו חייבים להתמקד.
דוד צור: גם בנוער?